recursal/SuperWikiNEXT-32B huggingface dataset:
Lloyd Kelly (2020)
**Lloyd Casius Kelly** (sündinud 6. oktoobril 1998 Bristolis) on Inglismaa jalgpallur, kes mängib kaitsjana Inglismaa Premier League'i klubis AFC Bournemouth.

Ta alustas klubikarjääri kodulinnaklubis Bristol City, millega liitus 2011. aastal. Klubi põhimeeskonnas debüteeris ta 8. augustil 2017 EFL Cup'i mängus Plymouth Argyle'i vastu. Inglismaa esiliigas debüteeris ta Bristol City meeskonnas 23. detsembril 2017 mängus Queens Park Rangersi vastu ja lõi esimese värava kolm päeva hiljem mängus Readingi vastu. Hooajal 2018/19 kindlus ta koha Bristol City põhikoosseisus.

2019. aasta mais siirdus ta umbes 19 miljoni naelsterlingi eest Bournemouthi. Bournemouthi põhikoosseisu kuulub Kelly alates hooajast 2020/21. 2022. aastal kindlustas ta Bournemouthiga pääsu tagasi Inglismaa kõrgliigasse. Hooajal 2021/22 valiti Kelly lisaks Inglismaa esiliiga hooaja sümboolsesse koosseisu.

Aastatel 2017–2021 mängis Kelly Inglismaa noortekoondistes.

Kelly on Jamaica päritolu.

Viited
------

1. ↑  "KELLY DEPARTS FOR THE PREMIER LEAGUE". Bristol City F.C. 18. mai 2019. Vaadatud 18. mail 2019.
2. ↑  "Which 9 Jamaicans are Captain's of their Clubs in England?" – via www.youtube.com.

Välislingid
-----------

* Profiil AFC Bournemouthi kodulehel]
Põrguhaud on Ilumetsa meteoriidikraatritest suurim
Kaali kraater on Eesti meteoriidikraatritest kuulsaim
**Eesti meteoriidikraatrid** on valdavalt väiksemad löögikraatrid.

Teadaolevatest meteoriidikraatritest asuvad Eestis Ilumetsa meteoriidikraatrid, Kaali kraater, Kärdla kraater, Neugrundi kraater, Simuna meteoriidikraater ja Tsõõrikmäe meteoriidikraater. Samuti asub Eestis Tondiraba meteoriidijälg. Nii on Eesti maailmas tõenäoliselt esikohal avastatud impaktstruktuuride arvu poolest pindalaühiku kohta.

Eesti tuntuimaks kraatriks on u 1530–1450 eKr moodustunud 110-meetrise läbimõõduga Kaali kraater, mille juures asub veel 8 väiksemat kraatrit. See on Euroopa noorim suur meteoriidikraater ning arvatakse, et see on jätnud ulatusliku jälje ka rahvapärimusse.

Suuremateks siinseteks impaktstruktuurideks on aga Kärdla ning Neugrundi kraatrid, mis on vastavalt 4- ja 9-kilomeetrilise läbimõõduga. Mõlemad on mattunud nooremate settekivimikihtide alla.

Soomest on teada 12 ja Rootsist 8 kraatrit. Lätis asub 290 ± 35 miljonit aastat vana Dobele kraater.

| Nimi | Asukoht | Vanus (miljonit aastat) | Läbimõõt (km) |
| --- | --- | --- | --- |
| Neugrundi kraater | Osmussaare lähedal meres | 535 | 9 |
| Kärdla kraater | Hiiumaal | 455 | 4 |
| Tsõõrikmäe kraater | Räpina vallas | 0,0075 | 0,04 |
| Põrguhaud | Võru vallas | 0,006 | 0,08 |
| Sügavhaud | Võru vallas | 0,006 | 0,05 |
| Kaali kraater | Saaremaal | 0,0015 | 0,11 |
| Simuna kraater | Väike-Maarja vallas | 0,0001 | 0,01 |

Kirjandus
---------

* *Eesti meteoriidikraatrid* GEOGuide Baltoscandia: Tallinn 2006. ISBN 9985-9675-6-9

Välislingid
-----------

|  |  |
| --- | --- |
|  | Pildid, videod ja helifailid Commonsis: **Eesti meteoriidikraatrid** |

* "Kas kosmos pommitab Eestit?" Imeline Teadus, 14. juuli 2016
Fail:Lloyds Banking Group.svgLloyds Banking Groupi logo
**Lloyds Banking Group plc** on suur Briti finantseerimisasutus, mis loodi, kui 2009. aastal Lloyds TSB omandas HBOSi. Kontserni ajalugu tuleneb Šotimaa parlamendi 1695. aastal asutatud Bank of Scotlandist, mis on teine vanim pank Suurbritannias. Grupi peakorter asub 25 Gresham Streetil City of Londonis ja selle registrijärgne asukoht on The Moundil Edinburghis.

Lloyds Banking Group on noteeritud Londoni börsil (LSE) ja on FTSE 100 indeksi osa. Ettevõtte turukapitalisatsioon oli 4. märtsi 2014. aasta seisuga ligikaudu 57,7 miljardit Suurbritannia naelsterlingit - olles Londoni börsil suuruselt seitsmes äriühing. Firmal on teisejärguline noteering New Yorgi börsil, mille turuväärtuse väärtus on 34,45 miljardit USA dollarit. Grupp haldab peakontoreid Londonis, Halifaxis ja Edinburghis.

Suurbritannia
Londoni börsi indeksi FTSE 100 ettevõtted

3i
– Admiral Group
– Anglo American
– Antofagasta
– Ashtead Group
– Associated British Foods
– AstraZeneca
– Auto Trader Group
– Aviva
– BAE Systems
– BHP
– BP
– Barclays
– Barratt Developments
– Berkeley Group Holdings
– British American Tobacco
– British Land
– BT Group
– Bunzl
– Burberry
– Carnival
– Centrica
– Coca-Cola HBC
– Compass Group
– CRH
– Croda International
– DCC
– Diageo
– Direct Line Group
– easyJet
– Evraz
– Experian
– Ferguson
– Fresnillo
– GlaxoSmithKline
– Glencore
– Halma
– Hargreaves Lansdown
– Hikma Pharmaceuticals
– Hiscox
– HSBC
– Imperial Brands
– Informa
– InterContinental Hotels Group
– International Airlines Group
– Intertek
– ITV
– Johnson Matthey
– Just Eat
– Kingfisher
– Land Securities
– Legal & General
– Lloyds Banking Group
– London Stock Exchange Group
– Marks & Spencer
– Melrose Industries
– Micro Focus International
– Mondi
– Morrisons
– National Grid
– Next
– NMC Health
– Ocado
– Paddy Power Betfair
– Pearson
– Persimmon
– Phoenix Group
– Prudential
– Royal Bank of Scotland
– Reckitt Benckiser
– RELX
– Rentokil Initial
– Rightmove
– Rio Tinto Group
– Rolls-Royce
– Royal Dutch Shell
– RSA Insurance Group
– Sage Group
– J Sainsbury
– Schroders
– Scottish Mortgage Investment Trust
– Segro
– Severn Trent
– Smith, D.S.
– Smith & Nephew
– Smiths Group
– Smurfit Kappa
– Spirax-Sarco Engineering
– SSE
– Standard Chartered
– Standard Life Aberdeen
– St. James's Place
– Taylor Wimpey
– Tesco
– TUI
– Unilever
– United Utilities
– Vodafone
– Whitbread
– WPP

(19. aprill 2019)
|  |  |
| --- | --- |
|  |  *See artikkel on aastast 1979 toimuvast üritusest; 1909 peeti Tartus Eesti muusika päeva* |

---

**Eesti muusika päevad** (EMP) on 1979. aastast toimuv muusikafestival, mida korraldab Eesti Heliloojate Liit. Festivali eesmärk on pöörata tähelepanu Eesti heliloojate loomingule, seetõttu esitataksegi festivalil peamiselt Eesti uut muusikat. Eesti muusika päevad kõige pikema ajalooga siiani toimuv muusikafestival Eestis.

Esimene, 1979. aastal toimunud festival kandis nimetust **Nõukogude Eesti muusika festival**. Hiljem on festivali nimetus olnud ka Tallinna muusikafestival (1981), Nõukogude Eesti muusika festival (1984), Kolm õhtut eesti muusikaga (1986, NSV Liidu Heliloojate Liidu VII kongressi eel) ja Eesti muusika festival. Nimetust **Eesti muusika päevad** kannab festival 1991. aastast. 1993. aastast on festival toimunud igal kevadel. 

Festivali kunstilised juhid on olnud Raimo Kangro, Mare Põldmäe, Timo Steiner (2002. aastast), Ülo Krigul (2004–2014) ja Helena Tulve (2015. aastast).

Heliloomingupreemiad
--------------------

Aastatel 2003–2015 andis Eesti Heliloojate Liit koostöös Eesti Autorite Ühinguga Eesti muusika päevade raames välja Eesti muusika päevade preemiat, mille pälvisid möödunud festivalil kõlanud silmapaistvad uudisteosed. Sooviga laiendada preemiale kandideerijate hulka reformis Eesti Heliloojate Liidu juhatus preemia statuuti. 

2016. aastast annab Eesti Heliloojate Liit koostöös Eesti Autorite Ühinguga välja Lepo Sumera nimelist heliloomingu preemiat ja LHV uue heliloomingu Au-tasu. Viimasele saavad kandideerida kõik möödunud aasta jooksul esiettekandele tulnud uudisteosed.

Viited
------

1. 1 2 3   (vaadatud 25.02.2013)
2. ↑  Eesti entsüklopeedia 12. köide, 2003: 78.
3. 1 2 3  Festivali algus Eesti Muusika Päevade veebisait.
4. ↑  Lepo Sumera nimelise heliloomingu preemia laureaat on Galina Grigorjeva. ERR, 19. september 2020.
5. ↑  LHV uue heliloomingu Au‑tasu. Eesti Muusika Päevade veebisait.

Välislingid
-----------

* Eesti muusika päevad Eesti Muusika Infokeskuse kodulehel (vaadatud 25.02.2013)
* Eesti muusika päevad Eesti Heliloojate Liidu kodulehel (vaadatud 25.02.2013)
George Maxwell Richards
**George Maxwell Richards** (1. detsember 1931 San Fernando – 8. jaanuar 2018) oli Trinidadi ja Tobago poliitik, riigi neljas president 17. märtsist 2003 kuni 18. märtsini 2013.

Ta oli hariduselt keemiainsener ja 1963. aastast oli tal doktorikraad (Ph.D.) Cambridge'i Ülikoolist.

**Max Richards**, nagu teda tavaliselt kutsuti, sündis San Fernando linnas Trinidadi saare lõunaosas. Samas linnas omandas ta põhihariduse ja õppis edasi *Queen's College*'is Port of Spainis.

Aastatel 1950–1951 töötas firmas United British Oilfields of Trinidad, mis hiljem sai firma Royal Dutch Shell osaks). Õppis Manchesteri Ülikoolis Suurbritannias keemiat ning 1955 sai bakalaureusekraadi ja 1957 magistrikraadi. Edasi jätkas doktoriõppes Cambridge'i Ülikoolis.

Naasnud kodumaale, töötas aastatel 1957–1965 Shelli Trinidadi osakonnas. Pärast seda töötas Lääne-India Ülikoolis õppejõuna. Aastatel 1980–1985 oli ta sama ülikooli prorektor.

Ta oli abielus Jean Ramjohn-Richardsiga ning neil oli kaks last: poeg Mark on arst ja tütar Maxine ettevõtja.


|  |  |  |
| --- | --- | --- |
| Eelnev**Arthur Robinson** | **Trinidadi ja Tobago president**2003–2013 | Järgnev**Anthony Carmona** |
**Oskar Alexander Bruhns** (18. märts/30. märts 1881 – 29. detsember 1945 Leipzig) oli Eesti vaimulik.

Bruhns õppis Peterburis Püha Anna koolis. Tartu ülikooli usuteaduskonnas õppis ta aastatel 1900–1905. Ordineeriti 21. jaanuaril/3. veebruaril 1907 õpetajaks.

Oskar Alexander Bruhns oli aastatel 1907–1909 Tallinna Jaani koguduse adjunktõpetaja. Aastatel 1909–1915 oli ta Järva-Peetri Püha Peetruse koguduse õpetaja. Oli aastatel 1915–1917 Siberisse, Minussinskisse välja saadetud. Oli aastatel 1917–1918 Minussinski Kooperatiivide Liidu direktor, aastatel 1918–1919 oli ta Lääne-Siberi asunduste luterlik rändpastor. Aastatel 1919–1920 oli ta Jekaterinburgi poeglastegümnaasiumi inspektor. Saabus aastal 1921 Eestisse, ent lahkus aastal 1922 Saksamaale. Oli aastatel 1922–1934 Leipzigis Reudnitzi linnaosas asuva Markuse koguduse õpetaja. Sai aastal 1932 Leipzigi ülikooli audoktoriks. Oli aastatel 1934–1945 Leipzigi Nikolai kiriku ülemõpetaja ja Leipzigimaa superintendent ja aastast 1936 veel Saksi Maakiriku nõukogu eesistuja ja aastast 1937 Gustav Adolfi Ühingu asepresident.

Isiklikku
---------

Tema isa Emil Johann Heinrich Bruhns oli Nissi Maarja koguduse õpetaja, vanaisa Friedrich Wilhelm Anton Hasselblatt oli Karuse Margareeta koguduse õpetaja, vanaonu Carl Jacob Eduard Hasselblatt oli Kambja koguduse õpetaja.

Viited
------

1. ↑  Die Pastoren des Konsistorialbezirk Estland 1885-1919. Böhlau Verlag Köln Wien
**Lobatševski medal** (ka **N. I. Lobatševski nimeline medal**) on rahvusvaheline teadusautasu Venemaal matemaatika valdkonnas, mida annab välja Kaasani ülikool.

Medali asutas 1991. aastal NSV Liidu Ministrite Kabinet seoses Nikolai Lobatševski läheneva 200. sünniaastapäevaga. Lobatševski medalit antakse väljapaistvate teenete eest geomeetria valdkonnas. Medalite andmise määrab Kaasani ülikooli teadusnõukogu.

Esialgse statuudi järgi anti medalit välja kord viie aasta jooksul. 1997. aastal võttis žürii vastu otsuse anda välja kaks medalit. Ajavahemikus 2003–2016 medalit välja ei antud.

2016. aastal muudeti autasu statuuti. Medaliga kaasneb rahaline preemia 75 000 USA dollari suuruses. Autasu antakse välja kord kahe aasta tagant. Autasustamistseremoonia peetakse Kaasani ülikooli aulas. Autasu annab kavalerile üle Tatarstani Vabariigi president. 

Uue statuudi alusel anti autasu esimest korda välja 1. detsembril 2017. Medali kavaleri valib 14-liikmeline rahvusvaheline žürii, kuhu kuuluvad teiste seas ka Mihhail Gromov (Institut des hautes études scientifiques), Shing Tung Yau (Harvardi Ülikool), kosmoloog Aleksei Starobinski ja žürii aseesimees Anatoli Fomenko (MRÜ).

Medali kavalere
---------------

* 1992 – Aleksandr Norden
* 1997 – Boriss Komarkov
* 1997 – Mihhail Gromov
* 2002 – Shiing Shen Chern
* 2017 – Richard Schoen

Vaata ka
--------

* Lobatševski auhind

Viited
------

1. 1 2 3 4 5 6 7  История премии и медали имени Н.И. Лобачевского. medal.kpfu.ru
2. ↑  Положение о медали и премии имени Н.И. Лобачевского. medal.kpfu.ru
3. ↑  О медали и премии. medal.kpfu.ru
4. ↑  Объявление о конкурсе на соискание медали имени Н.И. Лобачевского. medal.kpfu.ru
5. ↑  Объявлено имя лауреата медали и премии им. Н.И. Лобачевского. medal.kpfu.ru

Välislingid
-----------

* Объявление о конкурсе на соискание медали имени Н.И. Лобачевского. medal.kpfu.ru
**Kašuubi keel** (*kaszëbsczi jãzëk*) on lääneslaavi keelte hulka kuuluv Poola põline piirkondlik keel, mida kõnelevad põhiliselt Pomorze piirkonnas elavad kašuubid. Kašuubi keelt on peetud ka poola keele murdeks või murderühmaks, tänapäeval on see aga tunnustatud kui üks Poola regionaalkeeltest, mida kaitstakse ja arendatakse Euroopa regionaal- ja vähemuskeelte harta raames. Kašuubi keelele iseseisva keele staatuse saavutamine on olnud oluline kašuubide rahvuslikule eneseteadvusele.

Kirjakeel ja ortograafia
------------------------

Kašuubi keelel on oma kirjakeel ja kirjaviis, mis erineb poola keelest mitme tähemärgi (nt **ã** ja **ë**) osas. 

Kašuubi tähestik koosneb 36 tähest: A, Ą, Ã, B, C, Cz, D, E, É, Ë, F, G, H, I, J, K, L, Ł, M, N, Ń, O, Ò, Ó, Ô, P, R, S, Sz, T, U, Ù, W, Y, Z, Ż.
Antakse välja ajalehte, ilukirjandust ja õppematerjale. Toimuvad laste kašuubikeelsete kirjatööde konkursid.

Vaata ka
--------

* Kašuubi kirjandus
* Kašuubikeelne Vikipeedia

Välislingid
-----------

* Vikipeedia kašuubi keeles
* Cassubia Slavica
* Kashubian and modern forms of media
Mahinda Rajapaksa, 2006
**Percy Mahinda Rajapaksa** (singali මහින්ද රාජපක්ෂ, tamili மஹிந்த ராஜபக்; sündinud 18. novembril 1945) on Sri Lanka poliitik. 

Ta oli 6. aprillist 2004 kuni 19. novembrini 2005 Sri Lanka peaminister, 19. novembrist 2005 kuni 9. jaanuarini 2015 Sri Lanka president, 26. oktoobrist kuni 15. detsembrini 2018 taas peaminister (parlamendi enamus teda peaministrina ei tunnustanud), samuti oli ta peaminister 21. novembrist 2019 12. maini 2022

19. novembril 2010 vannutati ta ametisse teiseks ametiajaks.

8. jaanuaril 2015 toimunud presidendivalimistel kaotas ta oma endisele tervishoiuministrile Maithripala Sirisenale, kes vannutati järgmisel päeval ametisse Sri Lanka uue presidendina.

26. oktoobril 2018 nimetas president Sirisena ta peaministriks, kuid parlamendi enamus oli sellele otsusele vastu ja jätkas senise peaministri Ranil Wickremesinghe tunnustamist. 14. novembril 2018 avaldas parlament Rajapaksale peaministrina umbusaldust, kuid president kuulutas parlamendis toimunud umbusaldamise protseduurireeglite rikkumise tõttu tühiseks. Sama juhtus ka mõned päevad hiljem kordunud umbusaldusavaldusega. Asi jõudis välja konstitutsioonikohtusse, mis kuulutas 3. detsembril 2018 Rajapaksa peaministriks nimetamise ebaseaduslikuks ja 15. detsembril 2018 astus Rajapaksa ametist tagasi. Parlament teda peaministrina kogu selle aja vältel ei tunnistanud.

20. novembril 2019 nimetas presidendiks saanud Gotabaya Rajapaksa, Mahinda noorem vend, ta uuesti peaministriks. Mahinda Rajapaksa astus valitsusjuhina ametisse järgmisel päeval, 21. novembril 2019.

|  |  |  |
| --- | --- | --- |
| Eelnev**Ranil Wickremesinghe** | **Sri Lanka peaminister**2004–2005 | Järgnev**Ratnasiri Wickremanayake** |
| Eelnev**Chandrika Kumaratunga** | **Sri Lanka president**2005–2015 | Järgnev**Maithripala Sirisena** |
| Eelnev**Ranil Wickremesinghe** | **Sri Lanka peaminister**2018 | Järgnev**Ranil Wickremesinghe** |
| Eelnev**Ranil Wickremesinghe** | **Sri Lanka peaminister**2019–2022 | Järgnev**Ranil Wickremesinghe** |
**Varanasi** (**Vārānasī** (sanskriti keeles *vārāṇasī*), ka *Kāšī* või *Benares*) on linn Indias tänapäeva Uttar Pradeshi osariigis Gangese vasakul kaldal ning asub osariigi pealinnast Lucknow'st 320 km kaugusel kagus. See on üks India olulisematest pühapaikadest.

Ühena seitsmest hinduismi pühast linnast on Vārānasī tähtis palverännakute sihtpunkt, kus sooritatakse puhastavaid suplusi ja põletatakse surnuid, kelle tuhk heidetakse Gangesesse.

Seal asub arvukalt pühamuid, teiste seas ka üks kuulsamaid Šiva templeid.

Vārānasīt peetakse üheks vanemaks pidevalt asustatud linnaks maailmas. See on olnud läbi sajandite hinduismi kultuuri- ja hariduselu keskus.

Buddha Šākjamuni pidas Vārānasī lähedal Sārnāthis oma esimese jutluse "Seadmuseratta käimapanemine".

Varanasi panoraam.

Pildigalerii
------------

* Põletusmatused Varanasis Gangese jõkke viivatel treppidel.Põletusmatused Varanasis Gangese jõkke viivatel treppidel.
* 
* 
* 
* 
*

Viited
------

1. ↑  Ida mõtteloo leksikon.
Kaart
**Varangu mõis** (saksa keeles *Wrangelshof*) oli rüütlimõis Haljala kihelkonnas Virumaal.

Ajalugu
-------

Mõis rajati 1652. aastal. Mõis oli pikka aega selle rajanud Wrangellide perekonna käes, hiljem Ungern-Sternbergide perekonna käes. 1855. aastal läks mõis Magnus Georg von Luederi kätte, ja tema viimane omanik oli Alexander von Lueder. Kirjandusteadlase Helmi Aspeli suvel 1931 kogutud suulistes lugudes Haljala kihelkonnast kirjeldatakse nii vanemat kui ka nooremat mõisaomanikku von Luederit karmi ja õela mehena, kes mitmel juhul talurahvast relvadega ähvardas.

Nõukogude ajal kuulus mõis Õitsengu kolhoosile.

Mõisahooned
-----------

Mõisa peahoone on 1918. aastal toimunud tulekahju tagajärjel varemetes. Säilinud on 19. sajandil ehitatud kivist kahekorruseline valitsejamaja, ait, tallid, karjalaut, viinavabrik, sepikoda, kuivati. Mõisaansamblisse kuulub ka väikese pargi keskel asuv 1895. aastal ehitatud kivist kabel.

Vaata ka
--------

* Varangu mõisa kalmistu (Haljala)

Viited
------

1. ↑   (vaadatud 24.01.2016)
2. ↑  Varangu mõis (Haljala) Rahvusarhiivi Eesti ala mõisate registris (vaadatud 15 mai 2021)
3. 1 2  "Varangu mõis. Inventariseerimine". *Kultuurimälestiste riiklik register*. 18. aprill 1977. Vaadatud 15. mail 2021.
4. ↑  Aspel, Helmi (2004). "Ajalooline traditsioon Haljala kihelkonnast 1931. aasta suvel". Ell Vahtramäe (toim). *Ajalooline traditsioon Haljala kihelkonnast*. Tartu: Haldjas.folklore.ee (Eesti Kirjandusmuuseumi folkloristika osakond). ISBN 9949418364.

Välislingid
-----------

* Varangu mõis (Haljala) Rahvusarhiivi Eesti ala mõisate registris

Haljala kirik
Haljala kihelkond

**Kirik**: Haljala kirik  

**Mõisad**: Aari mõis | Aaspere mõis | Annikvere mõis | Aru mõis | Ernemaa mõis | Essu mõis | Haljala kirikumõis | Harmi mõis | Holsta mõis | Idavere mõis | Jalumäe mõis | Kaliküla mõis | Kandle mõis | Karula mõis | Kavastu mõis | Koigi mõis | Kodavere mõis | Kärmu mõis | Käsmu mõis | Lihulõpe mõis | Loobu mõis | Läsna mõis | Maheda mõis | Metsiku mõis | Mõisalõpe mõis | Oandu mõis | Paduri mõis | Rassivere mõis | Sagadi mõis | Sauste mõis | Selja mõis | Tammispea mõis | Tatruse mõis | Telliste mõis | Tereski mõis | Tõikvere mõis | Tõugu mõis | Vanaküla mõis | Vanamõisa mõis | Varangu | Veltsi mõis | Vihula mõis | Võle mõis
|  |
| --- |
|  **Poks** |
| Riik |  | Iirimaa |
|  |
| Pronks | 2008 | Helveskaal |
| Pronks | 2012 | Helveskaal |
|  |
| Veerand-finaal | 2007 | Helveskaal |
| 1. ring | 2009 | Helveskaal |
| 2. ring | 2011 | Helveskaal |
|  |
| Kuld | 2010 | Helveskaal |
| Hõbe | 2013 | Helveskaal |
| Võist-kond |  | Põhja--Iirimaa |
| Rahvaste Ühenduse mängud |
| Veerand-finaal | 2006 | Helveskaal |
| Kuld | 2010 | Helveskaal |

**Patrick Barnes** (sündinud 9. aprillil 1987 Belfastis) on Iirimaa ja Põhja-Iirimaa poksija. 

Barnes sai helveskaalus (kuni 48 kg) pronksmedali 2008. aasta Pekingi olümpiamängude poksivõistlustel, kaotades poolfinaalis hilisemale kuldmedali- ja olümpiavõitjale Shiming Zoule (Hiina RV) ja jäädes edasisest medaliheitlusest välja ning 2012. aasta Londoni olümpiamängude poksivõistlustel, kaotades poolfinaalis jälle hilisemale kuldmedali- ja olümpiavõitjale Shiming Zou'le (Hiina RV) ja jäädes edasisest medaliheitlusest välja.

Barnes võitis helveskaalus (kuni 49 kg) 19. Rahvaste Ühenduse mängude poksivõistlustel (Delhi, 2010) kuldmedali ja tuli Rahvaste Ühenduse meistriks Ta osales helveskaalus (kuni 48 kg) 18. Rahvaste Ühenduse mängude poksivõistlustel (Melbourne, 2006), kuid kaotas veerandfinaalis oma kohtumise hilisemale pronksmedalivõitjale Simanga Shibale (Svaasimaa) ja jäi edasisest medaliheitlusest välja.

Barnes osales helveskaalus (kuni 48 kg) 14. maailmameistrivõistlustel (Chicago, 2007), kuid kaotas veerandfinaalis hilisemale kuldmedalivõitjale ja maailmameistrile Shiming Zou'le (Hiina RV) ja jäi edasisest medaliheitlusest välja ning 15. maailmameistrivõistlustel (Milano, 2009), kuid kaotas 1. ringis oma kohtumise ja jäi edasisest medaliheitlusest välja. Ta osales helveskaalus (kuni 49 kg) 16. maailmameistrivõistlustel (Bakuu, 2011), kuid kaotas 2. ringis oma kohtumise ja jäi edasisest medaliheitlusest välja.

Barnes võitis helveskaalus (kuni 48 kg) 38. Euroopa meistrivõistlustel (Moskva, 2010) kuldmedali ja tuli Euroopa meistriks. Ta sai helveskaalus (kuni 49 kg) 40. Euroopa meistrivõistlustel (Minsk, 2013) hõbemedali, andes vigastuse tõttu finaalis loobumisvõidu David Airapetjanile (Venemaa).

Viited
------

1. ↑  29. suveolümpiamängude poksivõistlus. Peking 2008. Tulemused inglise keeles
2. ↑  30. suveolümpiamängude poksivõistlus. London 2012. Tulemused inglise keeles
3. ↑  .19. Rahvaste Ühenduse mängude poksivõistlused. Dehli 2010. Tulemused inglise keeles
4. ↑  18. Rahvaste Ühenduse mängude poksivõistlused. Melbourne 2006. Tulemused inglise keeles
5. ↑  14. maailmameistrivõistlused poksis. Chicago 2007. Tulemused inglise keeles
6. ↑  15. maailmameistrivõistlused poksis. Milano 2009. Tulemused inglise keeles
7. ↑  16. maailmameistrivõistlused poksis. Bakuu 2011. Tulemused inglise keeles[*alaline kõdulink*]
8. ↑  38. Euroopa meistrivõistlused poksis. Moskva 2010. Tulemused inglise keeles
9. ↑  40. Euroopa meistrivõistlused poksis. Minsk 2013. Tulemused inglise keeles

Välislingid
-----------

* Patrick Barnes saidil Olympedia Muuda Vikiandmetes
**Mahhatškala** (avaari *МахIачхъала*, lesgiini *Магьачкъеле*, tabasaaraani *Мягьячгъала*, dargi *ГIянжи-Къала* või *МяхIячкъала*, kumõki *Магьачкъала*, laki *МахІачкъала* või *Анжи*, aserbaidžaani *Mahaçqala*, vene *Махачкала*) on linn Venemaal, Dagestani Vabariigi pealinn. Asub Kaspia mere ääres.

Ajalugu
-------

Linn asutati 1844. aastal kumõkkide maale kindlusena, mis Peeter I auks sai nimeks **Petrovskoje**. Mägilased kasutasid nime Anži-Kala.

Linnaõigused sai asula 1857. aastal nime all **Petrovsk-Port** (*Петровск-Порт*). 1922. aastal nimetati Dagestani revolutsionääri Mahomed Ali Dahhadajevi (hüüdnimi **Mahhatš**) järgi Mahhatškalaks (*kala* on mitmes Dagestani keeles 'kindlus, linn').

1970. aastal toimus suur maavärin, mis põhjustas linnas suuri purustusi.

Haridus
-------

Linnas asub 1931. aastal asutatud Dagestani Riiklik Ülikool.

Rahvastik
---------

2002. aasta rahvaloenduse andmetel oli elanike arv 466 800, 2010. aastal aga 578 000.

2002. aasta rahvaloenduse andmetel oli Mahhatškala elanikest avaare 26,8%, kumõkke 17,7%, darge 13,8%, lakke 13,0%, lesge 12,0%, venelasi 8,0%, tabassaraane 2,0%, rutuule 1,1%, nogaisid 0,9%, aguule 0,7%, tsahhe 0,4% ja muudest rahvustest inimesi 3,6%.

Vaata ka
--------

* Mahhatškala Anži
* Mahhatškala peamošee

Viited
------

1. ↑  26. Численность постоянного населения Российской Федерации по муниципальным образованиям на 1 января 2018 года, vaadatud 23.01.2019.

Välislingid
-----------

* Mahhatškala koduleht
**Kažan-Haradok** (valgevene keeles *Кажан-Гарадок*, transkribeerituna **Kažan-Garadok**, poola keeles *Kożangródek*, *Korzangródek*) on agrolinnake (endine alev) Valgevenes Bresti oblastis Łuninieci rajoonis Cna jõe kaldal. Asula on Haradoki külanõukogu halduskeskus.

Haridust annavad keskkool ja muusikakool. Kažan-Haradokis on raamatukogu ja kultuurimaja. Vaatamisväärsusteks on endine kreekakatoliku, praegune õigeusu kirik aastast 1818. Lisaks asub asula lähedal rauaaegne linnus. Kažan-Haradokis kasvab tamm, mil vanust viissada aastat, mõningatel andmetel on see Valgevene kõige jämedam puu.

Ajalugu
-------

Kažan-Haradokki mainitakse esimest korda *Haradzieci* (*Гарадзец*) nime all aastal 1493, toona oli see Mangirdaitiste valduses olev küla. Asula hakkas kuuluma Navahradaki vojevoodkonda ja Navahradaki maakonda. Aastal 1588 läks asula Kiszkade valdusse, aastal 1599 sai Kažan-Haradokist alev.

XVII sajandil oli alev Podbereskite, hiljem Tarnowskite valduses. Aastal 1655 rüüstasid asulat Moskva väed.

Poola jagamisel läks Kažan-Haradok aastal 1795 Venemaa koosseisu. Asulas toimusid regulaarselt laadad, alevis oli suur juutide kogukond. Aastal 1897 oli alevis 3894 elanikku, neist 1597 olid juudid; aastal 1909 oli elanikke 8654, neist 2880 juudid. Alev oli toona Niemirowicz-Szczyttide valdus.

Pärast esimest maailmasõda kuulus Kažan-Haradok Poola koosseisu. 1939. aastast kuulus asula Nõukogude Liitu, ühtlasi kaotas see ka alevi staatuse. 3. septembril 1942 lasid natsid maha 930 sealses getos elanud juuti.

Pilte
-----

* Õigeusu kirikÕigeusu kirik

Tuntud elanikke
---------------

* Janusz Rzeszewski – Poola filmirežissöör

Viited
------

1. ↑  , vaadatud 2.12.2017.
2. ↑  "Arhiivikoopia". Originaali arhiivikoopia seisuga 26. juuni 2015. Vaadatud 25. juunil 2015.`{{netiviide}}`: CS1 hooldus: arhiivikoopia kasutusel pealkirjana (link)

Välislingid
-----------

|  |  |
| --- | --- |
|  | Pildid, videod ja helifailid Commonsis: **Kažan-Haradok** |

* Kažan-Haradok
**Randar Hiir** (16. detsember 1928 – 10. juuli 1984) oli KGB vanemohvitser ja VEKSA Ühingu sekretär. Tema viimane teadaolev auaste KGB-s oli kapten[*viide?*]. 

Lõpetas aastal 1947 Tartu 1. Keskkooli ja 1952. a TÜ õigusteaduskonna. Töötas Eesti NSV Riikliku Julgeoleku Komitee Tartu linnaosakonnas 4. jaoskonna (siseriiklik agentuur- ja operatiivtegevus, sealhulgas metsavendade vastane võitlus likvideeritud osakonna 2-N funktsioonides) ülema asetäitjana.

Osales Enn Tarto ja teiste Eesti Noorte Maleva liikmete arreteerimisel 1956. aastal Tartus.

Isiklikku
---------

Randar Hiir oli kirjanik Erni Hiire ja bibliograaf Aimi Hiire poeg. Tema õde Lili-Ann oli Riivo Sinijärve abikaasa.

Ta oli Karl Martin Sinijärve onu.

Hiir oli abielus Moidela Tõnissoniga.

Randar Hiir suri 10. juulil 1984 ja ta maeti 13. juulil 1984 Tallinna Pärnamäe Kalmistule.

Viited
------

1. ↑  Õhtuleht, 13. juuli 1984 (surmakuulutused)
2. ↑  "Arhiivikoopia" (PDF). Originaali (PDF) arhiivikoopia seisuga 17. detsember 2014. Vaadatud 17. mail 2010.`{{netiviide}}`: CS1 hooldus: arhiivikoopia kasutusel pealkirjana (link)
3. ↑
4. ↑  Jaak Pihlau, EESTI LÄHIAJALOOST: KUIDAS LOODI ENSV MN JUURES ASUV RIIKLIKU JULGEOLEKU KOMITEE, AKADEEMIA, 13. AASTAKÄIK 2001 NUMBER 3, lk 473
5. ↑
6. ↑  "Erni Hiire kirje Kirjandusmuuseumi biblioserveris". Originaali arhiivikoopia seisuga 22. veebruar 2007. Vaadatud 4. detsembril 2008.
7. ↑  "Erni Hiire kirje Kirjandusmuuseumi biblioserveris". Originaali arhiivikoopia seisuga 22. veebruar 2007. Vaadatud 4. detsembril 2008.
8. ↑
**Patoo Abraham** (sündinud 1966) on Nigeeria prostituut ja seksitöötajate õiguste eest võitlev aktivist, kes pooldab seksitöö legaliseerimist Nigeerias ning prostituutide dekriminaliseerimist. 

2014. aastal juhtis ta Aafrika Seksitöötajate Liitu (African Sex Workers Alliance, ASWA) Nigeerias. Ta on ka naisõiguslaste organisatsiooni Women of Power Initiative (WOPI) president; see on valitsusväline organisatsioon, mis parandab Nigeeria seksitöötajate elu- ja töötingimusi. Ta on korraldanud rea proteste pealinna Lagose tänavail seksitöötajate jõhkra kohtlemise ja nende kaebuste tähelepanuta jätmise vastu.

Viited
------

1. ↑  Ameh, Juliana (6. august 2014). "Nigerian prostitutes ramp up drive for rights". Aljazeera.com. Originaali arhiivikoopia seisuga 7. september 2015. Vaadatud 31. märtsil 2015.
2. ↑  Onikoyi, Ayo (20. september 2014). "I'm in trouble, Maheeda cries out". *Vanguard*. Vaadatud 31. märtsil 2015.
3. ↑  "Nigerian prostitutes to declare three days of free sex if Buhari wins". Daily Post. 9. jaanuar 2015. Vaadatud 31. märtsil 2015.
Pierre Boulez (2004)
**Pierre Louis Joseph Boulez** (26. märts 1925 Montbrison – 5. jaanuar 2016 Baden-Baden) oli prantsuse avangardistlik helilooja ja dirigent, serialismi rajaja.

Auhinnad
--------

1985 pälvis ta Taani kõrgeima muusikatunnustuse Sonningi fondi muusikaauhinna, mida annab välja Léonie Sonningi Muusika Sihtasutus.

1996 pälvis ta Polari muusikaauhinna, mille asutas 1989 ABBA mänedžer Stig Anderson. Seda antakse välja igal aastal keskmiselt kahele füüsilisele või juriidilisele isikule.

2000 pälvis ta Iisraelis väljaantava Wolfi auhinna. Seda antakse iga nelja aasta tagant keskmiselt kahele heliloojale.

2001 pälvis ta USA-s väljaantava Grawemeyeri auhinna oma helitöö "*Sur incises*" (1996–1998) eest. Seda antakse välja peaaegu igal aastal.

2002 pälvis ta Kanadas väljaantava Glenn Gouldi auhinna, mida annab Glenn Gouldi Sihtasutus välja korra iga 3 aasta tagant.

2009 pälvis ta Jaapanis väljaantava Kyōto auhinna, mille asutas filantroop Kazuo Inamori ja mida on läbi aegade välja antud 13 Nobeli auhinnaga katmata valdkonnas. Seda auhinda antakse välja iga nelja aasta tagant.

2010 pälvis ta Hollandis väljaantava Edisoni auhinna. See on saanud nime Thomas Alva Edisoni järgi, kes leiutas 1877 fonograafi.

2015 pälvis ta Grammy elutööauhinna.

Viited
------

1. ↑  "Kes? Mis? Kus?" 2008, lk. 356
**Mahir Emreli** (sündinud 1. juulil 1997 Bakuus) on Aserbaidžaani jalgpallur, kes mängib ründajana Horvaatia kõrgliiga klubis Zagrebi Dinamo ja Aserbaidžaani jalgpallikoondises.

Ta alustas klubikarjääri kodulinna klubis FK Bakuu, debüteerides Aserbaidžaani kõrgliigas hooajal 2014–15.

Aastatel 2015–2021 mängis ta Aserbaidžaani kõrgliiga klubis Qarabağ. Aastatel 2016–2020 tuli ta klubiga viiel hooajal järjest Aserbaidžaani meistriks. Hooajal 2018–19 lõi ta liigas 16 väravat ja oli sellega liiga suurim väravakütt. Koroonapandeemia tõttu lõpuni mängimata jäänud hooajal 2019–20 lõi ta kokku seitse väravat, millega jagas kolme teise mängija kõrval parima väravalööja tiitlit. Hooajal 2020–21 lõi Emreli liigas 18 väravat, kuid jäi parima väravaküti arvestuses Namiq Ələsgərovi järel teiseks.

2021. aasta juunis sõlmis ta lepingu Poola kõrgliiga klubiga Varssavi Legia. Hooaja 2021–22 UEFA Meistrite Liiga eelringides ja UEFA Euroopa Liigas jõi ta kokku seitse väravat, sh kaks väravat Euroopa Liiga alagrupiturniiril. 2021. aasta detsembris oli Emreli üks Legia mängijatest, kes sattus jalgpallihuligaanide ohvriks. 2022. aasta veebruaris lõpetas ta Legiaga osapoolte kokkuleppel lepingu ja liitus Zagrebi Dinamoga.

Aserbaidžaani jalgpallikoondis tegi ta debüüdi 9. märtsil 2017 sõprusmängus Katari vastu. Koondisekarjääri esimese värava lõi ta 29. mail 2018 sõprusmängus Kõrgõzstani vastu.

Saavutused
----------

Qarabağ
* Aserbaidžaani Premyer Liqası: 2015–16, 2016–17, 2017–18, 2018–19, 2019–20
* Aserbaidžaani karikas: 2015–16, 2016–17

Viited
------

1. ↑  "Mahir Emreli – witamy w Legii". legia.com. 8.6.2021. Vaadatud 25.6.2021
2. ↑  "Ekstraklasa: Emreli, Luquinhas i Lopes pobici przez kiboli? Skandal w Książenicach. Legia milczy". PolskieRadio24.pl. 13.12.2021. Vaadatud 18.2.2022
**Pierre Héring** (23. märts 1874 – 14. jaanuar 1963) oli Prantsuse sõjaväelane (armeekindral) ja literaat, mitme ajalooraamatu autor.

Elukäik
-------

Héring osales esimeses ja teises maailmasõjas. Sõdadevahelisel ajaperioodil oli ta Pariisis asunud kõrgema sõjakooli L'École supérieure de guerre ülem. 

 Pierre Héring 1937. aastal sõjamanöövritel Normandias
Septembris 1939 määras kindral Maurice Gamelin, kes oli kummalise sõja ajal Prantsuse sõjaväe ülemjuhataja, Héringi Pariisi sõjakuberneriks. Kui Wehrmacht Prantsuse kampaania ajal kiiresti edasi tungis, kuulutas Héring 12. juunil Pariisi avatud linnaks. Kindral Héring ise lahkus koos talle alluvate vägedega linnast ja taganes lõuna suunas Loire'i taha.

Pärast sõda asutas ta Marssal Pétaini Mälestuse Kaitse Assotsiatsiooni (ADMP), mis seadis enda eesmärgiks Philippe Pétaini rehabiliteerimise. 

Héringilt on ilmunud mitu sõjaajalooteemalist raamatut.

Auastmed
--------

Héringi sõjaväelised auastmed: kolonel (1919), brigaadikindral (1924), diviisikindral (1928), korpusekindral (...) ja armeekindral (1936).

Tunnustus
---------

* Auleegioni suurristi klassi orden (28. juuni 1940 Vichy valitsuselt)
* Sõjakirve orden (1941; Vichy valitsuse kõrgeim teenetemärk)

Teosed
------

* Général Héring, *La grande iniquité*, Les Éditions Nouvelles, 1948.
* Général Héring et Commandant Le Roc'h, *Révision*, Les Îles d'Or, Paris, 1949.
* Général Héring, *La vie exemplaire de Philippe Pétain : chef de guerre, chef d'état, martyr*, Éditions Paris-Livres, Paris, 1956.
**Rand & Tuulberg** on Eesti ehitusettevõte, mille põhitegevus on ehitusprojektide teostamine peatöövõtu meetodil. Ettevõtte peakontor asub Tartus aadressil Sõbra tänav 54.

Ettevõtte ajalugu aastase 1993, kui Raivo Rand ja Aivar Tuulberg asutasid ettevõtte OÜ **RT Invest** (ettevõtte Rand & Tuulberg eelkäija). 1994 valmis ettevõtte esimene objekt: Columbia Kivi tehas. 1994 nimetati RT Invest ümber aktsiaseltsiks **Ehitusﬁrma Rand ja Tuulberg**.

Ettevõtte juhatuse esimees on Taivo Täht.

Tähelepanuväärseid ehitisi
--------------------------

* Barclay Hotell
* Aura Veekeskus
* Eedeni Kaubanduskeskus
* Tartu Jaani kiriku restaureerimine
* Ülemiste Ärimaja
* Hotell Euroopa
* Tartu Ülikooli Chemicum
* Ülemiste liiklussõlm

Viited
------

1. 1 2 3   (vaadatud 23.06.2017)
2. ↑  Tarmo Vahter (19. juuli 2017). "Suur kelmus Anders Tsahkna hooldushaiglas: kes on ärimeestest kahtlusalused?". *Eesti Ekspress*. Ekspress Meedia AS. Originaali arhiivikoopia seisuga 19. juuli 2017.

Välislingid
-----------

* Ettevõtte koduleht
**Natsionaalbolševistlik Rinne** (vene keeles *Национал-большевистский фронт*, **НБФ**) on 29. augustil 2006 Venemaa pealinnas Moskvas asutatud radikaalne poliitiline organisatsioon, mille lõid Eduard Limonovi Natsionaalbolševistlikust Parteist lahku löönud liikmed.

Organisatsiooni ideoloogia põhineb natsionaalbolševismil. Poliitiliseks eesmärgiks on tugevalt tsentraliseeritud sotsialistliku riigi loomine Venemaal, mis peab hiljem laienema kogu endise NSV Liidu aladele ja panema aluse Euraasia impeeriumile. Uue riigi kandva rahvusena nähakse venelasi kui avatud rahvust, kelle hulka võivad kuuluda kõik, kes võtavad omaks vene keele ja kultuuri. Programmi kohaselt keskendub Natsionaalbolševistlik Rinne tööle noortega ning peab oma põhisuunaks tegevust tänavatel – miitingute ja meeleavalduste korraldamist.

Natsionaalbolševistliku Rinde juht on organisatsioonilise töö komissar Aleksei Golubovitš. Rinne moodustab ühe osa filosoofi ja geopoliitiku Aleksandr Dugini loodud Euraasia Noorte Liidust.

Välislingid
-----------

* Ametlik veebileht (vene keeles)
* НБ-портал (vene keeles)
|  |
| --- |
|  |
| Medalikohad |
| Euroopa U-21 meistrivõistlused |
| **Kuld** | 2017 | jalgpall |
| **Hõbe** | 2019 | jalgpall |

**Mahmoud Dahoud** (sündinud 1. jaanuaril 1996 Amudas) on Süürias sündinud Saksamaa jalgpallur, kes mängib poolkaitsjana Inglismaa kõrgliiga klubis Brighton and Hove Albion FC ja Saksamaa jalgpallikoondises.

Dahoud on Saksamaal elanud alates oma sünniaastast. 2010. aastal liitus ta Mönchengladbachi Borussia noorteakadeemiaga. 2014. aasta augustis sõlmis ta klubiga esimese profilepingu ja debüteeris pärast seda klubi põhimeeskonnas UEFA Euroopa Liiga *play-off* '​i kohtumises FK Sarajevo vastu. Hooaja lõpus tegi ta debüüdi ka Saksamaa kõrgliigas, saades esimeseks Süürias sündinud jalgpalluriks Saksamaa kõrgliigas. Hooajal 2015–16 kindlustas Dahoud koha Mönchengladbachi Borussia põhikoosseisus. Esimese värava Saksamaa kõrgliigas lõi ta 23. septembril 2015 mängus FC Augsburgi vastu.

2017. aasta juulis liitus ta Dortmundi Borussiaga.

2017. aastal tuli Dahoud Saksamaa kuni 21-aastaste koondisega omavanuste Euroopa meistriks. Saksamaa jalgpallikoondises tegi ta debüüdi 7. oktoobril 2020 sõprusmängus Türgi vastu.

Saavutused
----------

Borussia Dortmund
* DFL-Supercup: 2019
**Patricio Escobar Cáceres** (17. märts 1843 San José de los Arroyos – 19. aprill 1912 Asunción) oli Paraguay president aastail 1886–1890.

Ta oli sõjaväelane ning osales mitmetel missioonidel ja lahingutes, mille käigus sattus ka sõjavangi. 

Ta oli kaks korda abielus.

Presidendina väärtustas ta eriti hariduse arengut riigis.

Paraguay presidendid

C.A. López | F.S. López | Machain\* | Rivarola | Jovellanos\* | Gill | Uriarte | Bareiro | Caballero | Escobar | J.G. González | M. Morínigo\* | Egusquiza | Aceval | Carvallo\* | Escurra | Gaona\* | Báez\* | Ferreira | González Navero\* | Gondra | Jara\* | Rojas\* | Peña\* | González Navero\* | Schaerer | M. Franco | Montero\* | Gondra | Eus. Ayala\* | El. Ayala\* | Riart\* | El. Ayala | Guggiari | Eus. Ayala | R. Franco\* | Paiva | Estigarribia | H. Morínigo | Frutos\* | J.N. González | Rolón\* | Molas | Chávez | Romero\* | Stroessner | Rodríguez | Wasmosy | Cubas | González Macchi | Duarte | Lugo | Franco | Cartes | Mario Abdo Benítez
  
\* *kohusetäitja või ajutine*
**Teatud Planeeritavate Küsimuste ja Väljamaksete Uurimiskohus** ehk **Mahoni kohus** oli avalik kohtuorgan Iirimaal, mis kehtestati 1997. aastal Dáil Éireanni poolt, et uurida korrumpeerunud poliitikute makseid poliitiliste otsuste kaudu.

1990-ndatel olid Dublini Krahvkonna Nõukogus uurimise all peamiselt plaanitud nõusolekud ja *Iand rezoning*i probleemid. Kohtu viimaseks juhatajaks oli kohtunik Alan Mahon ning kaasliikmeteks kohtunik Mary Faherty ja kohtunik Gerald Keys. Esimeseks juhatajaks, kes oli tunnustatud liige enne pensionile minekut, oli kohtunik Feargus Flood, kelle teguviiside ajal sai kohus tuntuks nimega Flood Tribunal (Üleujutuste kohus).

Juhtumite käigus on kogutud tõendusmaterjale ja avalikke tunnistusi koos tunnistajate abiga, et uurida kohtu enda kohta ilmunud väiteid ajakirjanduses. Kohus, mis oli kõige pikemalt tegutsenud ning avalikest kohtutest kalleim, tegutses aktiivsena Põhja-Iirimaal 1997. aasta novembrist kuni 2012. aasta märtsini. Kohtu ülalpidamise maksumus küündis 250 miljonist eurost 300 miljoni euroni. 2008. aasta septembris said otsa avalikud arvamused ning legaalsete kohtumõistmiste tõttu toimusid mitmepäevased viivitused .

Viited
------

1. ↑  Ülevaade: Mis on Mahoni kohus?, *The Irish Times*. 22. märts 2012.
2. 1 2  "Mahoni kohus 1997 – 2012", Iirimaa iseseisvus.
3. ↑  "Cuts in tribunal barristers' fees delayed over fear of 'disruption'", *The Irish Times*.
4. ↑  Mahoni kohusel on lõpuks võimalik avaldada viimne raport, *The Journal.ie*.
Messingist täring
**Valgevask** ehk **messing** on vase ja tsingi sulam, milles on 5...45% tsinki.[*viide?*]

Füüsikalised omadused
---------------------

Messingi tihedus on sõltuvalt koostisest 8400–8700 kg/m³. 
Messing on paremini sepistatav kui pronks või tsink. Suhteliselt madala sulamistemperatuuri (olenevalt koostisest 900–940 °C) ja sulametalli voolamise omaduste tõttu on teda suhteliselt lihtne valada.
Messingi erisoojus on 0,377 kJ/kg/K.[*viide?*]

Kasutus
-------

Heade akustiliste omaduste tõttu kasutatakse messingit sageli puhkpillide valmistamiseks.
Alumiiniumilisand muudab messingi tugevamaks ja korrosioonikindlamaks. Alumiiniumilisandi korral moodustub messingi pinnale väga kasulik alumiiniumoksiidi Al2O3 kiht. See on nii õhuke, et on õigupoolest läbipaistev, ja kahjustuse korral paraneb iseenesest. Samamoodi mõjub tinalisand. Neid kaht metalli kasutatakse niinimetatud mereväemessingite koostises, mis on mõeldud kokku puutuma mereveega. Raud, alumiinium, räni ja mangaan muudavad messingi kulumis- ja purunemiskindlamaks.
Tänapäeval taaskasutatakse umbes 90% messingist. Messing ei magneetu ja sellepärast eraldatakse messingit vanametallist võimsate magnetite abil: ülejäänud vanametall jääb magneti külge, messing mitte.
Vasesisaldus muudab messingi antiseptikuks. Olenevalt tüübist ja kontsentratsioonist hukkuvad haigusetekitajad mõne minuti kuni mõne tunni jooksul, kui nad messingiga kokku puutuvad. Messingi antiseptilisi omadusi on tähele pandud juba sajandeid, aga laboratoorselt tõestati need 1983.

Viited
------
Pääsküla kivisild
**Pääsküla kivisild** on kahevõlviline paesild Tallinnas Nõmme linnaosas, mis ületab Pääsküla jõe. Kogu pikkus 21 meetrit ja laius 6,14 meetrit, sellest sõidutee laius 4,8 meetrit. Kuni 1960. aastani kulges üle silla Tallinna–Pärnu maantee.

Kivisilla valmimise aja suhtes ollakse eriarvamusel. Mõnede andmete kohaselt oli praeguse kivisilla kohal juba 1700. aasta paiku üheavaline puitsild, millele 19. sajandi alguses ehitati juurde teine sildeava. Puitsilda on mainitud sellel kohal olevat veel 1857. aastal. Arvatavasti ehitati kivisild puitsilla asemele 1873. aastal ehitusettevõtja Jaan Telleri poolt. Teise maailmasõja ajal sild osaliselt purustati ning taastati alles 1956. aastal. Sild on muinsuskaitse all (registri nr. 3132).

Pildid
------

* 
*

Arhiivimaterjalid
-----------------

* Pääsküla. Kivisilla väliuurimise aruanne. 1965 ERA.T-55.4-1.28. AIS
* Pääsküla kivisild. Paikse uurimise aruanne. S. Allika. P-660 1965 ERA.T-76.1.604. AIS
* Laagri. Pääsküla kivisild. Kaust 24. 1965 ERA.T-76.1.17164
* Tallinn Laagri vana Pärnu maantee. Pääsküla kivisild. Arhitektuurimälestise kaitse-rendileping. P-11857. 1971 ERA.5025.2.1309. AIS
* Pääsküla kivisild. Tehnilise seisukorra kirjeldus ja konserveerimistööde eelarve. E. Tõnupärt, G. Lindvere. P-8694. 1989 ERA.T-76.1.8802. AIS

Välislingid
-----------


|  |  |
| --- | --- |
|  | ***Portaal Nõmme***  |

* Leho Lõhmus. Nõmme Sõnumid, 20. aprill 2007, lk. 4.
* Oliver Orro. Linnaleht, 16. detsember 2008, lk. 3

* Pääsküla kivisild kultuurimälestiste riiklikus registris
**Pärt Ellerhein** (**Herbert Eller**) (3. detsember 1905 Käina vald, Hiiumaa – 16. september 1973 Haapsalu) oli eesti dirigent, kooliõpetaja ning Eesti esimese kuueklassilise kooli puhkpilliorkestri looja. Tema tütar oli eesti muusikapedagoog ja helilooja Anne Metsala.

Pärt Ellerhein õppis Kärdla Algkoolis, lõpetas 1927. aastal Läänemaa Õpetajate Seminari ja täiendas end Tallinna Riiklikus Konservatooriumis.

Töötas õpetajana Oru, Koluvere, Taebla ja Sutlepa koolis, 1945–1956 Haapsalu Pedagoogilises Koolis ja Haapsalu 1. Keskkoolis. Oli kooride dirigent ja juhatas puhkpilliorkestreid. Pärt Ellerhein asutas Koluvere Riigi Hoolekandekoolis Eesti esimese kuueklassilise kooli puhkpilliorkestri.

Kullamaa 3. laulupeol 1932. aastal juhatas lastekoore. On kirjutanud laule ja puhkpillipalu.

Viited
------

1. 1 2 3  "Foto. Läänemaa Õpetajate Seminari retoorika ringi liikmed 1923.a. Haapsalu Gümnaasiumi ruumes". MUIS (Eesti muuseumide veebivärav). Vaadatud 14.01.2018.
2. 1 2 3 4  Tarang, L. "Kullamaa kihelkond" 2005, lk 179
3. ↑  Raudsepp, M. "Geni.com. Pärt ← Herbert Ellerhein ← Eller". Vaadatud 14.01.2018.

Välislingid
-----------

* Foto Pärt Ellerheinast 1923. aastal
Pfalzi kuurvürst **Friedrich IV** (5. märts 1574 – 19. september 1610) oli ainus Pfalzi kuurvürsti Ludwig VI ja Elisabeth von Hesseni ellujäänud poeg, "Friedrich Õiglane".

Elu
---

Sündis Ambergis, tema isa suri oktoobris 1583 ja Friedrich jäi oma onu, tulihingelise kalvinisti Johann Kasimiri eestkoste alla. Kalvinistlik matemaatik ja astronoom Bartholomäus Pitiscus oli Friedrichi õpetaja ja hiljem õukonnajutlustaja. 

Jaanuaris 1592, pärast Johann Kasimiri surma sai Friedrich kontrolli Pfalzi kuurvürstkonna valitsuse üle. Friedrich jätkas Johann Kasimiri katoliiklusevastaseid meetmeid ja sai aastal 1608 protestantide sõjalise liidu, Protestantliku Uniooni peaks. Ta langes peagi alkoholismi küüsi, jättes riigiasjad suuresti oma peaministrile Christian von Anhaltile. Friedrich IV suri aastal 1610 Heidelbergis.

Perekond ja lapsed
------------------

Aastal 1593 abiellus ta Oranje Willemi ja Charlotte de Montpensier' tütre Luise Juliana von Oranien-Nassauga. Nad said kaheksa last:

* Luise Juliane (16. juuli 1594 – 28. aprill 1640)
* Katharina Sophie (10. juuni 1595 – 28. juuni 1626)
* Friedrich (16. august 1596 – 29. november 1632), Saksa-Rooma riigi Pfalzi kuurvürstkonna kuurvürst Friedrich V (1610–1623) ja Böömimaa kuningas Friedrich I (1619–1620)
* Elisabeth Charlotte (19. november 1597 – 26. aprill 1660)
* Anna Eleonore (4. jaanuar 1599 – 10. oktoober 1600)
* Ludwig Wilhelm (5. august 1600 – 10. oktoober 1600)
* Moritz Christian (18. september 1601 – 28. märts 1605)
* Ludwig Philipp (23. november 1602 – 6. jaanuar 1655)

|  |  |  |
| --- | --- | --- |
| Eelnev**Ludwig VI** | **Pfalzi kuurvürst**1583–1610 | Järgnev**Friedrich V** |
4th Street, Saguache
**Saguache** on linn USA-s Colorado osariigis, Saguache'i maakonna halduskeskus ja elanike arvult teine linn. 

Sõna *Saguache* tähendab juti keeles "sinine Maa" või "vesi sinisel Maal". Sõna sarnaneb häälduselt sõnaga *Saguaro* (kaktus). Hispaania keeles on see tavaliselt kirjutatud *Saguache*, samas kui inglise keeles tihiti *Sawatch*.

Rahvastik
---------

2000. aasta rahvaloenduse andmetel oli Saguache'i linnas 578 inimest, 262 leibkonda ja 160 perekonda.

Rahvastiku tihedus oli 587,3 in/km². 

Elamuühikuid (*housing units*) oli 328 (keskmine tihedus 333,3/km²). 

Rassiline koosseis oli järgmine: 

* valgeid 79,93%
* põlisameeriklasi 2,60%
* aasialasi 0,17%
* teistest rassidest 13,15%
* kahest või enam rassist 4,15%

| * v
* r
Saguache'i maakond |
| --- |
| 
Maakonna halduskeskus: **Saguache** |
| Linnad | 
Bonanza **·** Center‡ **·** Crestone **·** Moffat **·** Saguache |  |
| Muud asulad | 
Sargents **·** Villa Grove |
| Märkused | 
‡Osa asulast asub naabermaakonnas või -maakondades |
**Tanga piirkond** on 1. järgu haldusüksus (piirkond) Tansaanias. Piirkond asub riigi kirdeosas Keenia piiri ääres. Tanga naaberpiirkonnad on loodes Kilimanjaro, lõunas Morogoro ja Pwani ning läänes Manyara piirkond. Tanga piirkonna idapiiri vormib India ookean.

Piirkonna administratiivne keskus on Tanga, mis on ka riigi suuruselt seitsmes linn.

Piirkond jaguneb kaheksaks ringkonnaks: Handeni, Kilindi, Korogwe, Lushoto, Muheza, Mkinga, Pangani ja Tanga.

Tanga piirkonna pindala on 27 348 km². Aastal 2012 elas piirkonnas 2 045 205 inimest.

Viited
------

1. ↑  Sub-Divisional Population Projection for Year 2016 and 2017 Based on 2012 Population and Housing Census. National Bureau of Statistics, vaadatud 16.08.2019

Tansaania piirkonnad

Arusha **·** Dar es Salaam **·** Dodoma **·** Geita **·** Iringa **·** Kagera **·** Katavi **·** Kigoma **·** Kilimanjaro **·** Lindi **·** Lõuna-Pemba **·** Lõuna-Sansibar **·** Lääne-Sansibar **·** Manyara **·** Mara **·** Mbeya **·** Morogoro **·** Mtwara **·** Mwanza **·** Njombe **·** Pwani **·** Põhja-Pemba **·** Põhja-Sansibar **·** Rukwa **·** Ruvuma **·** Shinyanga **·** Simiyu **·** Singida **·** Songwe **·** Tabora **·** Tanga
**Benjamín Lacayo Sacasa** (27. juuni 1893 Granada – 4. aprill 1959) oli Nicaragua jurist ja poliitik, Nicaragua presidendi kohusetäitja 9. maist 1947 15. augustini 1947.

Benjamín Lacayo Sacasa sündis Granadas. Tema ema oli Encarnación Sacasa Cuadra, isa aga Daniel Lacayo Bermúdez. Tal oli ka üks õde, Angela Sacasa Cuadra.

Aastal 1947 otsustas Anastasio Somoza García olukorda riigis veidi liberaliseerida, korraldas riigis valimised ja ei osalenud neil ise, seades liberaalide parteile tingimuseks, et jääb rahvuskaardi juhiks. Presidendiks saanud Leonardo Argüello Barreto keeldus aga olemast Somoza marionett, ta avalikustas rahvuskaardi kuriteod ja Somoza poolt võimul olles omandatud varad. Ta alustas ka kõnelusi Somoza diktatuuriga mitte leppinud sõjaväelastega. Nii korraldas Somoza riigipöörde, süüdistades Barretot suutmatuses riiki juhtida ja sõjaväelaste moraali õõnestamises. Barreto pages pärast neljanädalast võimulolekut Mehhiko saatkonda ja parlament valis presidendi kohusetäitjaks Somoza kontrolli all oleva Benjamín Lacayo Sacasa. Uue presidendi kohusetäitja võimu ei tunnistanud aga ei USA, Ameerika Riikide Organisatsioon ega ükski Kesk-Ameerika riik.

5. juulil saatis vastne presidendi kohusetäitja sotsialistide partei juhid Somoza nõudmisel Ometepe saarele asumisele. Augustis toimunud valimistel, milles osales alla 10% riigi valimisõiguslikust elanikkonnast, kaotas ta oma vastaskandidaadile, Somoza sugulasele Víctor Manuel Román y Reyesile, kelle moodustatud valitsuses ta hakkas täitma avalike tööde ministri ja arenguministri rolli.

Viited
------

1. ↑  Nicaragua worldstatesmen.org
2. ↑  Time, juuni. 09, 1947 Fat Dolly
3. ↑  Time, November 15, 1948 "I’m the Champ"
4. ↑  Shelley Klein, Najgroźniejsi dyktatorzy w historii, wyd. MUZA SA, Warszawa, 2008, ISBN 978-83-7495-323-8, lk. 99
5. ↑  (DECRETO SOBRE LA LEY DE DIFUSIÓN DEL PENSAMIENTO)

|  |  |  |
| --- | --- | --- |
| Eelnev**Leonardo Argüello Barreto** | **Nicaragua president**1. mai 1947 – 15. august 1947 | Järgnev**Víctor Manuel Román y Reyes** |